রুশ ভাষা
রুশ ভাষা রাশিয়ার একমাত্র সরকারি ভাষা। এছাড়াও এটি বেলারুশ, কাজাকিস্তান, কিরগিজস্তান, ইউক্রেনের স্বায়ত্বশাসিত ক্রিমেয়া এবং মলদোভার ত্রান্সনিস্ত্রিয়ার অন্যতম সরকারি ভাষা। রুশ ভাষা জাতিসংঘের ছয়টি দাপ্তরিক ভাষার একটি।
তুর্কমেনীয় ভাষা
১৯৯০ সালে তুর্কমেনিস্তান স্বাধীনতা ঘোষণা করার পর রুশ ভাষার পাশাপাশি তুর্কমেন ভাষা জাতীয় ভাষার মর্যাদা লাভ করে। তুর্কমেনিস্তানের ৯০% লোকের মাতৃভাষা এই তুর্কমেন ভাষা। তবে প্রায় ৫০% লোক তুর্কমেন ও রুশ উভয় ভাষাতেই কথা বলতে পারে। বর্তমানে এটি সরকারী ও প্রশাসনিক কর্মকাণ্ডে ইংরেজি ও রুশ ভাষার পাশাপাশি ব্যবহৃত হয়। প্রাথমিক ও মাধ্যমিক বিদ্যালয়গুলিতে তুর্কমেন ভাষাকে শিক্ষার মাধ্যম হিসেবে ব্যবহার করা হয়। বর্তমানে উচ্চশিক্ষার ক্ষেত্রেও এটিকে মাধ্যম হিসেবে ব্যবহার করার চেষ্টা চলছে। রেডিও টেলিভিশনে তুর্কমেন ভাষা ব্যবহার করা হয়। ভাষাটিতে অনেকগুলি সংবাদপত্র, ম্যাগাজিন এবং বহু বই প্রকাশিত হয়।